Sejarah Serbia

Selepas ketibaan orang Serbia ke Balkan pada abad ke-6 dan ke-7, mereka membentuk negara bersatu yang pertama di bawah Dinasti Vlastimirovic pada tahun  812. Negara ini kemudian mencapai kemerdekaan penuh selepas berkembang menjadi Kerajaan Serbia dan Empayar Serbia di bawah Keluarga Diraja Nemanjic yang terkenal.

Serbia mencapai puncaknya dalam bidang ekonomi, undang-undang, ketenteraan, dan agama di bawah pemerintahan Keluarga Diraja Nemanjic, khususnya di bawah Maharaja Dusan. Akibat pertikaian dalaman antara keluarga-keluarga bangsawan pesaing, Serbia tunduk sama sekali kepada Empayar Turki Uthmaniyyah pada abad ke-16. Negara Serbia pertama dibentuk pada tahun 1217, dan Serbia moden muncul semula pada abad ke-19 ketika ia menjadi sebuah kerajaan kecil yang merdeka dan kemudiannya sebuah kerajaan penuh. Pada abad ke-20, Serbia menjadi tulang belakang kepada berbagai-bagai negara Slavik Selatan, termasuk:
 Kerajaan Orang Serbia, Croatia, dan Slovenia antara tahun-tahun 1918 - 1941  (dinamai sebagai Kerajaan Yugoslavia pada tahun 1929);
 Republik Persekutuan Sosialis Yugoslavia antara tahun-tahun 1945 - 1992;
 Republik Persekutuan Yugoslavia antara tahun-tahun 1992 - 2003; dan
 Kesatuan Negara Serbia dan Montenegro antara tahun-tahun 2003 - 2006. Laman web Lahana: Perang Balkan KeduaLaman web Germannotes: Pencetusan dan permulaan Perang Dunia I Laman web Infoplease: Garis Masa - Bekas Yugoslavia 
Selepas Montenegro mengundi untuk mencapai kemerdekaan dari Kesatuan Negara, Serbia mengisytiharkan kemerdekaannya pada 7 Jun 2006 sebagai negara pengganti kepada Kesatuan Negara Serbia dan Montenegro.

 Rujukan